CELEX: 62011CN0369
Language: mt
Date: 2011-07-12 00:00:00
Title: Kawża C-369/11: Rikors ippreżentat fit- 12 ta’ Lulju 2011 — Il-Kummissjoni Ewropea vs Ir-Repubblika Taljana

24.9.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 282/11
            
         Rikors ippreżentat fit-12 ta’ Lulju 2011 — Il-Kummissjoni Ewropea vs Ir-Repubblika Taljana
   (Kawża C-369/11)
   2011/C 282/21
   Lingwa tal-kawża: it-Taljan
   
      Partijiet
   
   
      Rikorrenti: Il-Kummissjoni Ewropea (rappreżentanti: E. Montaguti u H. Støvlbæk, aġenti)
   
      Konvenuta: Ir-Repubblika Taljana
   
      Talbiet
   
   
               —
            
            
               tikkonstata li, billi ma adottatx il-liġijiet, ir-regolamenti u d-dispożizzjonijiet amministrattivi neċessarji sabiex tikkonforma ruħha mal-Artikolu 6(3) u mal-Anness II tad-Direttiva 91/440/KE (1), kif emendata, u mal-Artikoli 4(2) u 14(2) tad-Direttiva 2001/14/KE (2), mal-Artikoli 4(1) u 30(3) tad-Direttiva 2001/14/KE, u mal-Artikolu 30(1) tad-Direttiva 2001/14/KE, ir-Repubblika Taljana naqset milli twettaq l-obbligi tagħha taħt dawn id-dispożizzjonijiet.
            
         
               —
            
            
               tikkundanna lir-Repubblika Taljana għall-ispejjeż
            
         
      Motivi u argumenti prinċipali
   
   L-ilmenti mressqa mill-Kummissjoni fir-rigward tar-Repubblika Taljana jirrigwardaw l-indipendenza tal-korp li jeżerċita l-funzjonijiet essenzjali fil-qasam ta’ aċċess għall-infrastruttura, l-impożizzjoni ta’ ħlasijiet (canone) għall-aċċess għal ferroviji kif ukoll is-setgħat u l-awtonomija tal-korp regolatorju tas-settur tal-ferroviji.
   L-ewwel nett, l-iskema li tirregola l-eżerċizzju min-naħa tal-amministratur tal-infrastruttura tal-funzjonijiet essenzjali fil-qasam ta’ aċċess għall-infrastruttura ma tipprovdix biżżejjed garanziji li dan l-amministratur jaħdem indipendentement mill-holding tal-grupp li jagħmel parti minnu, li jinkludi wkoll l-impriża tal-ferroviji prinċipali fis-suq.
   Minbarra dan, peress li huwa l-Ministeru tat-trasport li għandu jistabbilixxi d-drittijiet ta’ aċċess għan-netwerk, filwaqt li l-amministratur tal-infrastruttura jista’ biss jifformula offerta rigward il-qasam u għandu biss il-kompitu operattiv li jikkalkola l-ħlasijiet effettivament dovuti minn impriża tal-ferroviji waħda, dan tal-aħħar jiġi mċaħħad minn strument essenzjali ta’ amministrazzjoni, li jmur kontra r-rekwiżit tal-indipendenza ta’ amministrazzjoni.
   Fl-aħħar nett, għad ma hijiex żgurata l-indipendenza sħiħa li hija neċessarja tal-korp regolatorju mill-impriżi tal-ferroviji kollha peress li l-persunal tal-korp regolatorju huwa kompost minn uffiċjali tal-Ministeru tat-trasport u dan tal-aħħar ikompli jeżerċita influwenza deċiżiva fuq il-holding tal-grupp li tinkludi l-impriża tal-ferroviji prinċipali Taljana, u għalhekk ukoll fuq din tal-aħħar.
   
      (1)  ĠU Edizzjoni Speċjali bil-Malti, Kapitolu 7, Vol. 1, p. 341.
   
      (2)  ĠU Edizzjoni Speċjali bil-Malti, Kapitolu 7, Vol. 5, p. 404.